স্টাফ রিপোর্টার ॥ দেশের উন্নয়নে ব্যবসায়ীদের অবদান অনস্বীকার্য। ব্যবসায়ীদের স্বার্থ বিবেচনা করে আয়কর ভীতির পরিবর্তে ব্যবসায়ীদের কর বান্ধব করার তাগিদ দিয়েছেন হবিগঞ্জের ব্যবসায়ী নেতৃবৃন্দ। এ ক্ষেত্রে কর বিভাগকে আরো যুগোপযোগী ও ব্যবসায়ী বান্ধব করারও সুপারিশ করা হয়েছে রাজস্ব সংলাপে। গতকাল রবিবার হবিগঞ্জ চেম্বার ভবনে রাজস্ব সংলাপ-২০১৬ অনুষ্ঠানে এই সুপারিশ করা হয়। রাজস্ব সংলাপে প্রধান অতিথি হিসেবে উপস্থিত ছিলেন জেলা আওয়ামী লীগ সভাপতি এডভোকেট মোঃ আবু জাহির এমপি। তিনি বলেন, দেশের উন্নয়নের সিংহভাগ অর্থ আসে আয়কর ও মুসক থেকে। কাজেই ব্যবসায়ীদের সুবিধার কথা বিবেচনা করেই সরকার আয়কর নীতিমালা প্রণয়ন করেছে। বর্তমান সরকার করবান্ধব সরকার উল্লেখ করে এমপি আবু জাহির বলেন, কর বিভাগকে দ্রুততম সময়ে করদাতাদের যথাযথ সেবা নিশ্চিত করতে হবে। অনুষ্ঠানে বিশেষ ...